ຣັດເຊຍ ກ່າວວ່າ ຕົນແກ້ໄຂ ບັນຫາໄດ້ແລ້ວ ກ່ຽວກັບ ການສົ່ງເຄື່ອງຊ່ວຍເຫຼືອ ໄປຍັງຢູເຄຣນ (ສະໄລດ໌/ວີດີໂອ) 
ແຕ່ວ່າ ການ​ເຈ​ລາ​ຈາ​ ກັບ ບັນດາ ລມຕ ການ​ຕ່າງປະ​ເທດ ຈາກ​ຢູ​ໂຣບ ທັງ​ສາມທ່ານ ບໍ່​ມີ “ຜົນ​ໃນ​ທາງ​ບວກ​ໃດໆ​ເລີຍ” ​ ທີ່​ຈະ​ນຳ​ໄປ​ສູ່​ການ​ຢຸດ​ຍິງ ໃນຢູ​ເຄຣນ.
ລັດຖະມົນຕີການຕ່າງປະເທດຣັດເຊຍ ທ່ານ Sergei Lavrov ກ່າວວ່າ ປະເທດຂອງທ່ານ ໄດ້ແກ້ໄຂບັນຫາຕ່າງໆ ກ່ຽວກັບ ການສົ່ງເຄື່ອງຊ່ວຍເຫຼືອດ້ານມະນຸດສະທຳ ເຂົ້າໄປຍັງຢູເຄຣນ ນັ້ນແລ້ວ ແຕ່ທ່ານ ກ່າວໃນວັນຈັນມື້ນີ້ ຢູ່ Berlin ວ່າ ບໍ່ມີຄວາມ ຄືບໜ້າໃດໆໃນການເຈລາຈາ ກັບຄູ່ຕຳແໜ່ງ ຈາກ ເຢຍຣະມັນ ຝຣັ່ງ ແລະ ຢູເຄຣນ ເພື່ອໃຫ້ ມີການຢຸດຍິງກັນ ຫຼື ຊອກຫາການ ແກ້ໄຂທາງການເມືອງ ເພື່ອຍຸດຕິການຕໍ່ສູ້ກັນ ໃນພາກຕາເວັນ ອອກຂອງຢູເຄຣນ ອົງການຂ່າວ Interfax ລາຍງານວ່າ ຜູ້ຕ່າງໜ້າຄະນະກຳມະການ ສາກົນຂອງສະພາກາແດງ ຈະຕິດຕາມໄປກັບຂະບວນລົດຂົນສົ່ງ ການຊ່ວຍເຫຼືອດ້ານມະນຸດສະທຳຂອງຣັດເຊຍ ເຂົ້າໄປຍັງຢູເຄຣນ ຫຼັງຈາກ ຂະບວນລົດຜ່ານການກວດກາຂອງໜ່ວຍຍາມຊາຍແດນ ແລະສຸລະກາກອນແລ້ວ ຫາກແຕ່ວ່າ ລັດຖະມົນຕີການຕ່າງປະເທດຈາກຢູໂຣບທັງສາມທ່ານ ພ້ອມກັບທ່ານ Lavrov ບໍ່ສາມາດຕົງລົງກັນໄດ້ ໃນລະຫວ່າງກອງປະ ຊຸມຮ່ວມກັນ ທີ່ Berlin ເມື່ອວັນອາທິດວານນີ້ ເພື່ອທີ່ຈະຍຸດຕິການຕໍ່ສູ້ກັນ ຢູ່ໃນພາກຕາເວັນອອກຂອງຢູເຄຣນນັ້ນ ທ່ານ Lavrov ກ່າວວ່າ ບໍ່ມີ   ທີ່ຈະນຳໄປສູ່ການຢຸດຍິງ ແຕ່ວ່າບັນດາລັດຖະມົນຕີການຕ່າງປະເທດ ຕົກລົງທີ່ຈະພົບປະກັນອີກ ໃນ 2-3 ມື້ ຕໍ່ໜ້າ ເພື່ອແກ້ໄຂກັບບັນຫາຕ່າງໆທັງໝົດນັ້ນ ລັດຖະມົນຕີການຕ່າງປະເທດເຢຍຣະມັນ ທ່ານ Frank-Walter Steinmeier ກ່າວວ່າ ການເຈລະຈາກັນນັ້ນ ແມ່ນ   ແລະວ່າ ພວກທ່ານ ຈະໄປລາຍງານຕໍ່ລັດຖະ ບານຂອງຕົນ ໃນຂະນະທີ່ພິຈາລະນາບາດກ້າວ ຕໍ່ໄປ ໃນວັນອາທິດວານນີ້ ທາງການຢູເຄຣນ ກ່າວວ່າ ກຳລັງຂອງຕົນ ຢຶດໄດ້ຄືນ ສະຖານີ ຕຳຫລວດໃນເຂດເມືອງ Luhansk ຫຼັງຈາກໄດ້ມີການສູ້ລົບກັນຢ່າງດຸເດືອດ ກັບພວກ ແບ່ງແຍກດິນແດນນິຍົມຣັດເຊຍ